CELEX: 32008R0209
Language: lv
Date: 2008-03-06 00:00:00
Title: Komisijas Regula (EK) Nr. 209/2008 ( 2008. gada 6. marts) par atļauju preparāta Saccharomyces cerevisiae (Biosaf Sc 47) kā barības piedevas jaunam lietojumam (Dokuments attiecas uz EEZ)

7.3.2008   
            
            
               LV
            
            
               Eiropas Savienības Oficiālais Vēstnesis
            
            
               L 63/3
            
         
      KOMISIJAS REGULA (EK) Nr. 209/2008
   (2008. gada 6. marts)
   par atļauju preparāta Saccharomyces cerevisiae (Biosaf Sc 47) kā barības piedevas jaunam lietojumam
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā (1) lietotām piedevām un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju pielikumā minētajam preparātam. Pieteikumam bija pievienota minētās regulas 7. panta 3. punktā noteiktā informācija un dokumenti.
            
         
               (3)
            
            
               Pieteikums attiecas uz atļauju preparāta Saccharomyces cerevisiae NCYC Sc 47 (Biosaf SC 47) kā barības piedevas jaunam lietojumam nobarojamiem jēriem, kas klasificējama kā piedeva kategorijā “zootehniskās piedevas”.
            
         
               (4)
            
            
               Preparāta Saccharomyces cerevisiae (NCYC Sc 47) izmantošana piena govīm tika atļauta ar Komisijas Regulu (EK) Nr. 1811/2005 (2), nobarojamiem liellopiem – ar Komisijas Regulu (EK) Nr. 316/2003 (3), (atšķirtiem) sivēniem – ar Komisijas Regulu (EK) Nr. 2148/2004 (4), sivēnmātēm – ar Komisijas Regulu (EK) Nr. 1288/2004 (5), nobarojamiem trušiem – ar Komisijas Regulu (EK) Nr. 600/2005 (6), zirgiem – ar Komisijas Regulu (EK) Nr. 186/2007 (7), piena kazām un piena aitām – ar Komisijas Regulu (EK) Nr. 188/2007 (8), nobarojamiem jēriem – ar Komisijas Regulu (EK) Nr. 1447/2006 (9).
            
         
               (5)
            
            
               Pamatojot atļaujas pieteikumu minētās piedevas izmantošanai nobarojamām cūkām, iesniedza jaunus datus. Eiropas Pārtikas nekaitīguma iestāde (turpmāk tekstā – “iestāde”) 2007. gada 22. novembra atzinumā secināja, ka jau ir atzīts Saccharomyces cerevisiae (Biosaf Sc 47) nekaitīgums patērētājam, lietotājam un videi un ierosinātā lietojuma dēļ tas nemainīsies (10). Tā arī secina, ka preparāta izmantošana neapdraud šo papildu minēto dzīvnieku kategoriju un ka ar minētā preparāta palīdzību iespējams uzlabot nobarojamo jēru produktivitātes rādītājus. Iestāde neuzskata, ka būtu vajadzīga īpaša prasība veikt uzraudzību pēc pārdošanas. Atzinumā pārbaudīja arī ziņojumu par barībā lietotās piedevas analīzes metodi, ko iesniedza ar Regulu (EK) Nr. 1831/2003 izveidotā Kopienas references laboratorija.
            
         
               (6)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj lietot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 6. martā
      
         
            Komisijas vārdā —
         
            Komisijas loceklis
         
         Androulla VASSILIOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 291, 5.11.2005., 12. lpp.
   
      (3)  OV L 46, 20.2.2003., 15. lpp.
   
      (4)  OV L 370, 17.12.2004., 24. lpp. Regulā grozījumi izdarīti ar Regulu (EK) Nr. 1980/2005 (OV L 318, 6.12.2005., 3. lpp.).
   
      (5)  OV L 243, 15.7.2004., 10. lpp. Regulā grozījumi izdarīti ar Regulu (EK) Nr. 1812/2005 (OV L 291, 5.11.2005., 18. lpp.).
   
      (6)  OV L 99, 19.4.2005., 5. lpp. Regulā jaunākie grozījumi izdarīti ar Regulu (EK) Nr. 496/2007 (OV L 117, 5.5.2007., 9. lpp.).
   
      (7)  OV L 63, 1.3.2007., 6. lpp.
   
      (8)  OV L 57, 24.2.2007., 3. lpp.
   
      (9)  OV L 271, 30.9.2006., 28. lpp.
   
      (10)  Zinātnisks atzinums, ko sniegusi zinātnes ekspertu grupa piedevu un produktu vai dzīvnieku barībā lietoto vielu jautājumos (FEEDAP), par Biosaf Sc 47 (Saccharomyces cerevisiae) kā barības piedevas nobarojamām cūkām nekaitīgumu un iedarbīgumu. The EFSA Journal (2007) 585, 1.–9. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg barības maisījuma ar 12 % mitruma saturu
               
            
                  Zootehnisko piedevu kategorija. Funkcionālā grupa: zarnu floras stabilizatori
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  NCYC Sc 47
                  (Biosaf Sc 47)
               
               
                  
                               
                           
                           
                              Piedevas sastāvs:
                              
                                 Saccharomyces cerevisiae NCYC Sc 47 preparāts, kas satur vismaz 5 × 109 CFU/g
                           
                        
                               
                           
                           
                              Aktīvās vielas raksturojums
                              
                                 Saccharomyces cerevisiae (NCYC Sc 47)
                           
                        
                               
                           
                           
                              Analīzes metodes (1)
                              
                              Uzlietās plates metode, kurā, balstoties uz ISO 7954 metodi, izmanto rauga ekstrakta hloramfenikola agaru
                              Polimerāzes ķēdes reakcija (PĶR)
                           
                        
               
                  Gaļas cūkas
               
               
                  —
               
               
                  1,25 × 109
                  
               
               
                  1,00 × 1010
                  
               
               
                  Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
               
               
                  2018. gada 27. marts
               
            
         (1)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives